महाभारतम्-04-विराटपर्व-062
रणाय भीष्मार्जुनयोः समागमे देवैस्तयोः प्रशंसनम् ।। 1 ।।
<table>				
<td>	वैशंपायन उवाच।	<td>	4-62-1x	
				
<td>	एवं विद्राव्य तत्सैन्यं पार्थो भीष्ममुपाद्रवत्।त्रस्तेषु सर्वसैन्येषु कौरव्यस्य महात्मनः ।।	<td>	4-62-1a4-62-1b	
				
<td>	बाणान्धनुषि संधाय चतुरः पाकशासनिः।भीष्मं च प्राहिणोद्भीतस्तं द्वाभ्यामभ्यवादयत् ।।	<td>	4-62-2a4-62-2b	
				
<td>	तस्य कर्णान्तिकं गत्वा द्वावब्रूतां च कौशलम् ।सोऽप्याशीरवदद्भीष्मः कौन्तेयो जयतामिति ।।	<td>	4-62-3a4-62-3b	
				
<td>	नरसिंहमुपायान्तं जिगीषन्तं परान्रणे।वृषसेनोऽभ्ययात्तूर्णं योद्धुकामो धनंजयम् ।।	<td>	4-62-4a4-62-4b	
				
<td>	वैकर्तनात्मजो वीरः संग्रामे लोकविश्रुतः।शौर्यवीर्यादिभिः कर्णाद्बिम्बाद्विम्ब इवोद्धृतः ।।	<td>	4-62-5a4-62-5b	
				
				
<td>	आत्मना युध्यतस्तस्य वृषसेनस्य पाण्डवः ।मुहूर्तं तस्य तद्दृष्ट्वा हस्तलाघवपौरुषे।तुतोष च ततः पार्थो वृषसेनपराक्रमम् ।।	<td>	4-62-6a4-62-6b4-62-6c	
				
<td>	तस्य पार्थस्तदा क्षिप्रं क्षुरधारेण कार्मुकम् ।न्यकृन्यद्गृध्रपत्रेण जाम्बूनदपरिष्कृतम् ।।	<td>	4-62-7a4-62-7b	
				
<td>	अथैनं पञ्चभिर्भूयः प्रत्यविध्यत्स्तनान्तरे।स पार्थबाणाभिहतो रथात्प्रस्कन्द्य दुद्रुवे ।।	<td>	4-62-8a4-62-8b	
				
<td>	दुःशासनो विकर्णश्च शकुनिश्च विविंशतिः।आयान्तं भीमधन्वानं पर्यकीर्यन्त पाण्डवम् ।।	<td>	4-62-9a4-62-9b	
				
<td>	तेषां पार्थो रणे क्रुद्धः शरैः सन्नतपर्वभिः ।युगं ध्वजं शरासं च चिच्छेद तरसा रणे ।।	<td>	4-62-10a4-62-10b	
				
<td>	ते निकृत्तध्वजाः सर्वे छिन्नकार्मुकवेष्टनाः ।रणमध्यादपययुः पार्थबाणाभिपीडिताः ।।	<td>	4-62-11a4-62-11b	
				
<td>	ततः प्रहस्य बीभत्सुर्वैराटिमिदमब्रवीत् ।एतं मे प्रापयेदानीं तालं सौवर्णमुच्छ्रितम् ।।	<td>	4-62-12a4-62-12b	
				
<td>	मेघमध्ये यथा विद्युदुज्ज्वलन्ती पुनः पुनः ।असौ शान्तनवो भीष्मस्तत्र याहि परंतप ।।	<td>	4-62-13a4-62-13b	
				
<td>	अस्राणि तस्य दिव्यानि दर्शयिष्यामि संयुगे।घोररूपाणि चित्राणि लघूनि च गुरूणि च ।।	<td>	4-62-14a4-62-14b	
				
<td>	अस्माकं पोषको नित्यमाबाल्यान्मत्स्यभूमिप।श्रेयस्कामी सदाऽस्माकं योगक्षेमकरः सदा ।।	<td>	4-62-15a4-62-15b	
				
<td>	तस्याङ्के विर्धितो बाल्ये तद्योत्स्येऽनेन सांप्रतम्।अस्माकं धार्तराष्ट्राणां शमकामो दिवानिशम् ।।	<td>	4-62-16a4-62-16b	
<td>	वैशंपायन उवाच।	<td>	4-62-17a	
				
<td>	तस्य तद्वचनं श्रुत्वा वैराटिः पार्थसारथिः।वाहयच्चोदितस्तेन रथं भीष्मरथं प्रति ।।	<td>	4-62-17a4-62-17b	
				
				
<td>	तं रथं चोदितं दृष्ट्वा फल्गुनस्य रथोत्तमम् ।वायुनेव महामेघं सहसाऽभिसमीरितम्।तं प्रत्ययाच्च गाङ्गेयो रथेनादित्यवर्चसा ।।	<td>	4-62-18a4-62-18b4-62-18c	
				
<td>	आयान्तमर्जुनं दृष्ट्वा भीष्मः परपुंजयः।प्रत्युञ्जगाम युद्धार्थी महर्षभमिवर्षभः ।।	<td>	4-62-19a4-62-19b	
				
<td>	तथा हि गुप्त एतेषां दुराधर्षः पितामहः ।हन्यमानेषु योघेषु धनंजयमुपाद्रवत् ।।	<td>	4-62-20a4-62-20b	
				
<td>	प्रगृह्य कार्मुकश्रेष्ठं जातरूपपरिष्कृतम् ।शरानादाय तीक्ष्णाग्रान्मर्मदेहप्रमाथिनः ।।	<td>	4-62-21a4-62-21b	
				
<td>	पाण्डुरेणातपत्रेण ध्रियमाणेन मूर्धनि ।शुशुभे स नरव्याघ्रो गिरिः सूर्योत्तरे यथा ।।	<td>	4-62-22a4-62-22b	
				
<td>	प्राध्माप्य शङ्खं गाङ्गेयो धार्तराष्ट्रान्प्रहर्षयन् ।प्रदक्षिणमुपावृत्य बीभत्सुं प्रत्यवारयत् ।।	<td>	4-62-23a4-62-23b	
				
				
<td>	तमवेक्ष्य समायान्तं कौन्तेयः परवीरहा ।प्रत्यगृह्णादमेयात्मा प्रियातिथिमिवागतम् ।देवदत्तं महाशङ्खं प्रदध्मौ युधि वीर्यवान् ।।	<td>	4-62-24a4-62-24b4-62-24c	
				
<td>	तौ शङ्खनादावत्यर्थं भीष्मपाण्डवयोस्तदा ।नादयामासतुर्द्यां च खं च भूमिं च सर्वशः ।।	<td>	4-62-25a4-62-25b	
				
<td>	अन्तरिक्षे च जल्पन्ति सर्वे देवाः सवासवाः ।यदर्जुनः कुरून्सर्वान्प्राकृन्तच्छस्रतेजसा ।।	<td>	4-62-26a4-62-26b	
				
<td>	कुरुश्रेष्ठाविमौ वीरौ रणे भीष्मधनंजयौ ।सर्वास्त्रकुशलौ वीरावप्रमत्तौ रणे सदा ।।	<td>	4-62-27a4-62-27b	
				
<td>	उभौ देवमनुष्येषु विश्रुतौ स्वपराक्रमैः ।उभौ परमसंरब्धावुभौ दीप्तधनुर्धरौ ।।	<td>	4-62-28a4-62-28b	
				
<td>	समागतौ नरव्याघ्रौ व्याघ्राविव तरस्विनौ ।उभौ सदृशकर्माणौ सूर्यस्याग्नेश्च भारत ।।	<td>	4-62-29a4-62-29b	
				
				
<td>	वासुदेवस्य सदृशौ कार्तवीर्यसमावुभौ ।उभौ विश्रुतकर्माणावुभौ शूरौ महाबलौ ।सर्वास्त्रविदुषां श्रेष्ठौ सर्वशस्त्रभृतां वरौ ।।	<td>	4-62-30a4-62-30b4-63-30c	
				
<td>	अग्नेरिन्द्रस्य सोमस्य यमस्य वरुणस्य च ।।अनयोः सदृशं वीर्यं मित्रस्य वरुणस्य च ।।	<td>	4-62-31a4-62-31b	
				
<td>	को वा कुन्तीसुतं युद्धे द्वैरथेनोपयास्यति।ऋते शान्तनवादन्यः क्षत्रियो भुवि विद्यते ।।	<td>	4-62-32a4-62-32b	
				
<td>	इति संपूजयामासुर्भीष्मं दृष्ट्वाऽर्जुनं गतम् ।तं रणे संप्रहृष्यन्तं दृष्ट्वा देवाः सवासवाः ।।	<td>	4-62-33a4-62-33b	
				
<td>	अथ बहुविधतूर्यशङ्खयोषैर्विविधरवैः सह सिंहनादमिश्रैः ।कुरुवृषभमपूजयत्कुरूणां बलममराधिपसैन्यसप्रभं तत् ।।	<td>	4-62-34a4-62-34b	
<td>	।। इति श्रीमन्महाभारते विराटपर्वणि गोग्रहणपर्वणि द्विषष्टितमोऽध्यायः ।।	<td>